Merkur Spiel-Arena

Merkur Spiel-Arena (digayakan dengan semua huruf besar), pernah dikenali sebagai Esprit Arena (hingga 2 Ogos 2018), LTU Arena (hingga Jun 2009), dan juga disebut sebagai Düsseldorf Arena (ketika Pertandingan Lagu Eurovision 2011 dan UEFA Euro 2024), ialah sebuah stadium bola sepak berbumbung boleh buka tutup (retractable roof) yang terletak di Düsseldorf, Jerman. Stadium ini kini menjadi gelanggang tuan rumah bagi pasukan bola sepak Fortuna Düsseldorf. Pembinaan stadium ini bermula pada tahun 2002 dan siap pada tahun 2004. Ia dibina untuk menggantikan stadium lama, Rheinstadion di tapak yang sama berhampiran Sungai Rhine. Kapasiti tempat duduk asal sebanyak 51,500 telah ditingkatkan pada musim panas 2010 apabila sebahagian kawasan tempat duduk ditukar kepada teres berdiri, dan kini ia boleh menampung sehingga 54,600 penonton. Stadium ini mempunyai bumbung boleh buka tutup, serta sistem pemanasan yang membolehkan acara diadakan dengan selesa sepanjang tahun. Catatan Pautan luar Kategori berkaitan Merkur Spiel-Arena di Wikimedia Commons Tapak sesawang rasmi (dalam bahasa Jerman, Inggeris, dan Belanda)